Source: http://www.deakbb.sk/elektronicka-komunikacia-a-navrh-na-vykonanie-exekucie/
Timestamp: 2018-03-22 17:23:58+00:00
Document Index: 3568548

Matched Legal Cases: ['§48', '§49', '§48', '§17', '§18', '§ 55', 'Súd ', 'Súd ']

El. komunikácia | Mgr. Jozef Deák, súdny exekútorMgr. Jozef Deák, súdny exekútor
Prehľad elektronických formulárov v súvislosti s podaním návrhu na vykonanie exekúcie
Pre účely podania návrhu na vykonanie exekúcie, doplnenia návrhu na vykonanie exekúcie a pre ostatnú komunikáciu s Okresným súdom Banská Bystrica vo veciach exekúcie:
V zmysle §48, ods. 7, zákona č. 233/1995 Z.z. Zákon Národnej rady Slovenskej republiky o súdnych exekútoroch a exekučnej činnosti (ďalej len „Exekučný poriadok“) a o zmene a doplnení ďalších zákonov:
V zmysle §49, Exekučného poriadku:
V zmysle §48, ods. 8, Exekučného poriadku: Ak oprávnený alebo jeho zástupca nemá aktivovanú elektronickú schránku, možno podať návrh na vykonanie exekúcie prostredníctvom ktoréhokoľvek exekútora. Exekútor je v takom prípade zástupcom oprávneného pre doručovanie písomností do vydania poverenia na vykonanie exekúcie; jednotlivé úkony uskutočňuje bezodkladne. Návrh na vykonanie exekúcie podľa prvej vety exekútor zašle súdu do 15 dní. Ak sa návrh na vykonanie exekúcie podáva prostredníctvom exekútora, exekútor prevedie písomnosti v listinnej podobe do elektronickej podoby a takto vzniknuté elektronické dokumenty autorizuje; ustanovenia osobitného predpisu o zaručenej konverzii sa nepoužijú. Za činnosť exekútora súvisiacu s podaním návrhu na vykonanie exekúcie prostredníctvom exekútora patrí exekútorovi odmena a náhrada výdavkov, ktorých výšku a spôsob určenia ustanoví ministerstvo všeobecne záväzným právnym predpisom.
V zmysle §17, Vyhlášky MS SR č. 68/2017 Z.z. ktorou sa vykonávajú niektoré ustanovenia Exekučného poriadku:
Za spísanie návrhu na vykonanie exekúcie do zápisnice a za zaslanie návrhu elektronickými prostriedkami súdu vrátane:
a) konverzie dokumentov potrebných na podanie návrhu,
b) prijímania a odosielania písomností za oprávneného,
c) informovania oprávneného o výzvach doručených súdom, a to až do vydania poverenia na vykonanie exekúcie,
d) inej činnosti exekútora súvisiacej s podaním návrhu na vykonanie exekúcie prostredníctvom exekútora, patrí exekútorovi odmena 16,50 Eur.
V zmysle §18, Vyhlášky MS SR č. 68/2017 Z.z. Za konverziu dokumentov potrebných na podanie návrhu patrí exekútorovi náhrada paušálnych výdavkov spojená s týmito činnosťami takto: a) 0,10 eura za každú naskenovanú stranu a b) 0,50 eura za každý dokument.
V zmysle § 55 ods. 1, Exekučného poriadku: Exekúciu vykoná exekútor, ktorého na vykonanie exekúcie poverí súd. Súd prideľuje veci vydaním poverenia na vykonanie exekúcie rovnomerne jednotlivým exekútorom náhodným výberom pomocou technických prostriedkov a programových prostriedkov schválených ministerstvom tak, aby bola vylúčená možnosť ovplyvňovania pridelenia vecí. Náhodným výberom sa veci neprideľujú exekútorovi, ktorému bol prerušený výkon funkcie exekútora, ktorému bol pozastavený výkon funkcie exekútora, ktorému výkon funkcie zanikol alebo ktorému bol ustanovený zástupca.
(2) Súd prideľuje veci exekútorovi vymenovanému pre územný obvod krajského súdu, v ktorom sa nachádza miesto, na ktorom je adresa
a) trvalého pobytu alebo pobytu povinného, ak je povinný fyzickou osobou,
b) sídla povinného, ak je povinný právnickou osobou,
c) sídla orgánu, ktorý je podľa osobitných predpisov oprávnený konať za štát, ak je povinným štát,
d) sídla organizačnej zložky podniku, ak ide o zahraničnú právnickú osobu.
Zákon č. 233/1995 Z.z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov
Zákon č. 7/2005 Z.z. o konkurze a reštrukturalizácii a o zmene a doplnení niektorých zákonov
Vyhláška č. 288/1995 Z.z. o odmenách a náhradách súdnych exekútorov
Vyhláška MS SR č. 68/2017 Z.z., ktorou sa vykonávajú niektoré ustanovenia zákona Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok)
© 2018 Mgr. Jozef Deák - súdny exekútor / Všetky práva vyhradené / jozef.deak@ske.sk